Jüri Kadak

Jüri Kadak (8. detsember 1941 – 28. detsember 2018) oli Eesti sõjaväelane (kolonelleitnant) ja välis- ja julgeolekupoliitika õppejõud ning ekspert (PhD). Jüri Kadak on õppinud Tallinna 2. Keskkoolis 1949–1957, Leningradi Suurtükiväe Sõjakoolis 1965–1965, Tallinna Ehitus- ja Mehaanikatehnikumis 1968–1970, NSV Liidu Siseministeeriumi Kõrgemas Tehnikakoolis 1980–1985, 1986. aastal läbis ta informaatika ja arvutustehnika kursuse Tallinna Polütehnilises Instituudis. Kaitses 2006. aastal Venemaa Föderatsiooni presidendi juures asuv Riigiteenistuse Akadeemias väitekirja välis- ja julgeolekupoliitikas teemal „Euroopa julgeolekupoliitika arhitektuur ja formeerumine XVII – XXI sajandil“. Eesti ENIC/NARIC Akadeemilise Tunnustamise Infokeskus on hinnanud haridustaseme doktorikraadile vastavaks (hinnang nr. 25.06.2009. nr.11-3/1238-1). Täiendkoolitused ja osalus rahvusvahelistel õppustel: Itaalias, Leedus, Luksemburgis, Lätis, Norras, Saksamaal, Soomes, Taanis, Tšehhis, USA-s ja Ühendatud Kuningriikides. Osales Kaitseliidu esimese operatiivvalmiduse kava ja operatiivjuhtimise, sh ka side ning väljaõppe korralduse aluste väljatöötamises ja rakendamises. Pärast Vene vägede lahkumist Eesti Vabariigi territooriumilt 1994. aasta sügisel alustas Kaitsejõudude integratsiooni NATO-ga ja NATO standardite kasutusse võtmisega Eesti Kaitsejõududes. Osales regulaarsete staabi- ja väliõppuste läbiviimisel ning selle käigus Eesti maaväe lahingu taktika väljaarendamises. Osales 2003–2006 Genfi Relvajõudude demokraatliku kontrolli keskuse (Geneva Centre for the Democratic Control of Armed Forces (DCAF)) ja Venemaa Rahvusvahelise Poliitikauuringute Keskuse (Center of political and International Studies Russia) korraldatud NATO-Venemaa mitteriiklike asutuste konverentsidel NATO–Venemaa vastastikuse usalduse tõhustamiseks. 2005–2010 nõustas Aserbaidžaani Vabariiki demokraatia arengu, kaitsepoliitika ja läände suunatud iseseisva majanduspoliitika alal. On pidanud loenguid Peterburi Ülikoolis ja Venemaa Föderatsiooni presidendi juures asuvas riigiteenistuse akadeemias. Jüri Kadak on avaldanud sadakond teadusartiklit nii eesti-, inglis- kui ka venekeelsetes teadusväljaannetes ning toimetanud erialaseid raamatuid. Juhendanud hulgaliselt bakalaureuse- ja magistritöid. 1965–1991 töötas Eesti NSV Siseministeeriumi erinevates ametkondades alampolkovniku auastmes; 1991. oktoobrist Kaitseliidu liige ja Kaitseliidu Harju maleva staabiülem; 1992. aasta juunist Kaitseliidu Peastaabi operatiivosakonna ülem; 1992. detsembrist kuni 1993. aasta jaanuarini Kaitseliidu ülema kohusetäitja; 1994. aasta juunist kuni 1997. aasta lõpuni Eesti Kaitsejõudude Peastaabi ülema asetäitja – operatiivosakonna ülem; 1994–1995 Eesti Vabariigi Kriisikomisjoni liige; 1998–1999 Riigikaitse Akadeemia prorektor ja rahvusliku julgeolekupoliitika õppetooli juhataja; 1999. aastast alates Euroülikooli ja Euroakadeemia Rahvusvaheliste suhete teaduskonna lektor; 2003–2007 Euroülikooli Rahvusvaheliste suhete teaduskonna dekaani kohusetäitja; 2002–2015 Audentese Ülikooli ja Tallinna Tehnikaülikool, Rahvusvaheliste Suhete Instituudi lektor; 2000–2007 Euroülikooli omaniku Euroinfoühingu ja 2003–2007 Euroülikooli Nõukogu liige; 2006–2008 Sotsiaal-Humanitaarinstituudi professor ja prorektor Eesti Eruohvitseride Kogu asutajaliige, juhatuse liige ja aseesimees 2001–2012; Kindral Johan Laidoneri Seltsi, Eesti Muinsuskaitse Seltsi ja Eesti Omanike Keskliidu liige. Jüri Kadak tegeles aastatel 1957–1964 Kreeka-Rooma maadlusega ning on saavutanud nii Eestis kui ka Kaliningradi oblastis auhinnalisi kohti. NSV Liidu meistersportlane maadluses. 08.11.1993 Kaitseliidu “Teenetemärk” ; 23.06.1994 Kaitseliidu III klassi “Valgerist”; 26.12.1995 Kaitseväe Juhataja tänukiri „Eeskujuliku teenistuse eest Kaitsejõududes“; 24.12.2003 Eesti Eruohvitseride Kogu “Teeneterist”; 24.02.2005 Eesti Eruohvitseride Kogu „Valgerist“; 23.06.2007 Eesti Eruohvitseride Kogu Teeneteplaat“; 24.02.2011 Eesti Eruohvitseride Kogu I klassi teeneterist; 06.12.2011 Tallinna Tuletõrjeühing „Teeneterist“; 08.12.2011 Eesti Eruohvitseride Kogu „Sinine teeneterist“;  08.12.2011 Eesti Eruohvitseride Kogu. Nimeline „Antiikkreeka nuga“; 21.06.2014 Eesti Eruohvitseride Kogu, Eesti Endiste Metsavendade Liidu, Eesti Vabadusvõitlejate Tallinna Ühenduse mälestusrist „20 aastat vabadust“; 24.02.2015 Eesti Vabadusvõitlejate Liidu Rapla Ühendus. Hõbemärk „Truudus ja au“. Kolmas algus. Kaitseliit 1990 – 1993.)Tallinn 2010 ISBN 978-9949-18-974-8. http://www.kaitseliit.ee/files/kaitseliit/img/files/kolmas_algus.pdf Kadak, J. (2009). Mina Eesti Vabariigi ohvitser. Meenutusi Eesti kaitsejõudude taasloomisest (83−128). Elmatar : Kaitseväe Ühendatud Õppeasutused.